《肖甫送至天雄故城因观宋大观五礼碑同赋》
明代·黎民表

山吹古城势欲倒，征车北指燕山道。
道傍穹碑十丈余，雨剥霜山卧青草。
我行拂拭开尘沙，良工独苦咸咨嗟。
婉丽似出虞秘监，廓落正类颜琅琊。
金薤离披立蛟鹄，赤手欲掣生龙蛇。
谁其能此宋令主，千载重操黑帝矩。
宫中才人捧砚立，殿前常侍登床取。
白麻宣诏赐天雄，署衔纸尾纷华虫。
雕镌琬琰勒黄绢，典雅尚有承平山。
可惜龟螭半班剥，牧童烧焚牛砺角。
铜仙何日去咸阳，花石无踪寻艮岳。
停骖啜古不胜悲，况是邮亭把手时。
关门令尹逢迎处，更说羊公曾过之。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。